Шортандыда газ жарылып, 3 адам қаза тапты
"Шортандыда газ жарылып, 3 адам қаза тапты" | "https://abai.kz/post/142929"
TITLE: Шортандыда газ жарылып, 3 адам қаза тапты
URL: https://abai.kz/post/142929
META: "Шортандыда газ жарылып, 3 адам қаза тапты" | "https://abai.kz/post/142929"
DATE: 17.11.2021
AUTHOR(s): Abai.kz
TOTAL WORDS: 95
TEXT: Ақмола облысының Шортанды кенті, Линейная көшесінде газ баллоны жарылды. Сағат 21:38-де Шортанды кентінің №18 байланыс пунктіне полиция бөлімінің кезекшісінен газ баллонның жарылғандығы туралы хабарлама келіп түскен. Өртті сөндіруге ТЖД 35 қызметкері мен 7 техникасы, "Жер Ана" ЖШС МЕӨҚҚ-ның 4 қызметкері мен 1 техникасы жұмылдырылған. Пәтерде өрт шығып, шатырын толықтай жалын шарпыған. Өрттің аумағы шамамен 350 шаршы метрді құрады. Өрт сағат 22-35-те ауыздықталып, сағат 23:55-те толық сөндірілді. Оқиға орнынан 3 адамның мәйіті табылды. Тағы он адам түрлі дене жарақаттарымен аудандық орталық ауруханаға жеткізілді. Оқиғаның мән-жайы мен себептерін анықтау үшін Ақмола облыстық тергеу-жедел тобы жұмыс істеуде. Abai.kz
